**Iskoristi priliku za lični razvoj. Izazovi sebe!**

**„Upoznaj AIESEC“**

**Ekonomski fakultet Kragujevac – amfiteatar, četvrtak 08.10. od 20h**

**Početak nove godine fakulteta znači i vreme za nove odluke u vezi tvoje budućnosti, s toga studentska organizacija**[**AIESEC**](http://aiesec.org.rs/) u okviru “Future Leaders” programa sprovodi **prijem novih članova** sa porukom- “Prilike se ne čekaju, već stvaraju”. AIESEC u Srbiji već 60 godina stvara mlade ljude sposobne da pozitivno utiču na okolinu. Kroz aktivno uključivanje studenata u rešavanje društvenih problema kroz organizovanje programa stručnih i volonterskih praksi, kao i različitih projekata i konferencija, studenti imaju prilike da steknu iskustvo, **prevaziđu svoje granice** i iznenade sebe saznanjem o mogućnosti **ličnog razvoja**. Internacionalni duh organizacije kao i povezanost sa koorporativnim sektorom omogućava studentima **mrežu kontakata**, a konkretan rad u timu ih čini spremnijim da se jednog dana lakše snađu u **realnom poslovnom okruženju**.

Za 3 meseca, koliko traje jedno iskustvo u timu, imaš priliku da kroz timski rad upoznaju mlade ljude iz inostranstva, naučiš da radiš sa različitim tipovima ličnosti i **usavršiš veštine poslovne komunikacije**, ali i stekneš praktično iskustvo u oblastima kao što su **ljudski resursi, marketing, finansije ili prodaja**. Ukoliko si jedan od onih koji vole izazove, nakon nekog vremena dobijaš mogućnost da vodiš **svoj tim**.

Ukoliko želiš da učestvuješ u Future Leaders programu i postaneš deo najveće studentske organizacije na svetu, potrebno je da **pošalješ prijavu u jednom od sledeća tri kruga:**

1. **04. Oktobar 2015.**
2. **11. Oktobar 2015.**
3. **18. Oktobar 2015.**

Prijavu možeš popuniti na sledećem [linku](http://aiesec.org.rs/studenti/future-leaders/): clanstvo.aiesec.org.rs , dok više informacija o studentskoj organizaciji AIESEC na zvaničnom [sajtu](http://www.aiesec.org.rs): aiesec.org.rs , takođe možeš posetiti i našu [fejsbuk stranicu](https://www.facebook.com/AIESECKragujevac?fref=ts): AIESEC Kragujevac.

**Lokalna kancelarija AIESEC u Kragujevcu organizuje događaj “Upoznaj AIESEC” u četvrtak 08. Oktobra 2015. god. u amfitetru na Ekonomskom fakultetu sa početkom od 20h. Dođi i upoznaj članove ove organizacije, upoznaj ljude koji su nekada bili članovi a sada rade u lokalnim preduzećima, vladinom i nevladinom sektoru, upoznaj profesore koji su nekada bili članovi. Dođi i upoznaj AIESEC.**

AIESEC je prisutan u preko 120 zemalja sveta i to ga čini globalnom mrežom za lični i profesionalni razvoj. Tu mogućnost pruža kroz svoje programe internacionalnih praksi, članstvo i održavanje edukativnih i društveno odgovornih projekata.

 **Dijana Trunić**

 **Potpredsednik za Marketing i odnose sa javnošću**

 **062 36 32 03**

 **Dijanatrunic92@gmail.com**